Bahrainin Grand Prix 2022

Bahrainin Grand Prix 2022 (virallisesti Formula 1 Gulf Air Bahrain Grand Prix 2022) oli Formula 1 -kauden  avausosakilpailu, joka ajettiin 20. maaliskuuta Bahrainin moottoriradalla Sakhirissa Bahrainissa.

 Viikonlopun aikataulu ja sää 
PäivämääräAikatauluSessioSääIlmaRataKosteusPaik.18. maaliskuuta15.00–16.0014.00–15.001. vapaat harjoitukset Aurinkoinen19 °C33–36 °C36–37 %18.00–19.0017.00–18.002. vapaat harjoitukset Selkeä17 °C22–24 °C47–48 %19. maaliskuuta15.00–16.0014.00–15.003. vapaat harjoitukset Aurinkoinen22 °C34–38 °C36–41 %18.00–19.0017.00–18.00Aika-ajot Selkeä19 °C24–26 °C51–58 %20. maaliskuuta18.00–20.0017.00–19.00Kilpailu Selkeä22–25 °C26–30 °C36–37 %Lähteet:

 Vapaat harjoitukset 
Ennen ensimmäisiä vapaita harjoituksia koettiin muutoksia kuljettajien puolella, kun Aston Martin joutui hälyttämään testikuljettajansa Nico Hülkenbergin tuuraamaan Sebastian Vetteliä, koska tällä oli todettu positiivinen koronavirustestitulos. Vähäinen valmistautuminen vaikutti Hülkenbergiin, kun hän oli harjoitusten 14:s ja hävisi vauhdissa tallikaverilleen Lance Strollille. Mercedeksellä ensimmäistä kokonaista kauttaan ajanut George Russell oli tallikaveriaan Lewis Hamiltonia sekunnin neljäsosan verran nopeampi. McLaren toi kilpailuviikonloppua varten päivitetyn jarrujärjestelmänsä, koska tallilla oli ollut jarruongelmia talvitesteissä, mutta tulokset olivat vaatimattomat harjoituksissa. Alfa Romeon Valtteri Bottaksella oli autossaan tekninen vika, minkä vuoksi hän ei saanut ajettua nopeinta aikakierrostaan harjoitusten aikana. Punaiset liput otettiin radalle, kun Alpinen Esteban Oconin auton sivuponttoonin suojakuori hajosi pirstaleiksi Oconin ajon aikana. Ferrarin Charles Leclerc puolestaan pyörähti harjoitusten loppupuolella mutkassa 11, kun hän menetti autonsa hallinnan nopealla aikakierroksellaan. AlphaTaurin Pierre Gasly oli ensimmäisten vapaiden harjoitusten nopein ennen Leclerciä ja tämän tallikaveria Carlos Sainzia.

Toisissa vapaissa harjoituksissa Bottaksen moottorivika oli korjattu ja hän oli tyytyväinen autonsa vauhtiin, kun hän ajoi kuudenneksi. Haasin osalta puolestaan kehitystä oli tapahtunut edellisen kauden autoon verrattuna, kun Mick Schumacher oli kahdeksas ja tallikaveri Kevin Magnussen kymmenes. Onnistumisen lisäksi toiset vapaat harjoituksiet sisälsivät myös paljon vastoinkäymisiä. AlphaTaurin Gaslylla oli vaikeuksia auton pidon kanssa ja tallikaveri Yuki Tsunoda esteli Leclerciä ja Strollia radalla. Harjoitusten loppuvaiheessa McLarenin Daniel Ricciardon autossa havaittiin vesivuoto, minkä vuoksi hänen harjoituksensa päättyivät etuajassa. Suurimmat vaikeudet kuitenkin koettiin Mercedeksellä, kun Russell ja Hamilton olivat auton hitauden ja teknisten murheiden myötä Ferraria ja Red Bullia selkeästi hitaampia. Hamiltonin suurimpina murheina olivat jarruongelmat sekä auton aiheuttama hyppyliike. Toisten vapaiden harjoitusten nopein oli Red Bullin Max Verstappen, Leclerc oli toinen ja Sainz kolmas.

Kolmansissa vapaissa harjoituksissa tallit keskittyivät nopeimpien kierrosten ajamiseen erilaisilla rengasseoksilla sekä kilpailutaktiikoiden laatimiseen. Haas ja Alfa Romeo näyttivät jälleen nopeinta vauhtiaan, kun puolestaan Russellilla oli vaikeuksia auton aliohjauksen kanssa hitaissa mutkissa ja Tsunodan harjoitusta häiritsi hydrauliikkavuoto, eikä hän voinut ajaa nopeimpia kierrosaikojaansa. Verstappen oli myös kolmansien vapaiden harjoitusten nopein ennen Leclerciä ja tallikaveriaan Sergio Péreziä.

 Aika-ajot 
Aika-ajojen ensimmäisessä osiossa Ferrarit ja Verstappen ajoivat vain yhden nopean aikakierroksen. Myös Alfa Romeon ja Haasin vauhti oli lupaavaa, kun Bottas oli ensimmäisessä osiossa neljäs ja Magnussen viides. Mercedeksellä puolestaan oli vaikeuksia löytää riittävää vauhtia kärkitaistelua varten.

Toisessa osiossa Ferrareiden ja Verstappenin vauhti oli jälleen nopeinta, mutta Mercedeksellä oli paljon yritystä kuuden parhaimman joukkoon ajamisessa. Magnussenin autossa oli osion aikana hydrauliikkavika, mutta hän pääsi jatkoon. Bottas puolestaan paransi viimeisellä yrityksellään ja oli osion kymmenes.

Kolmannessa osiossa taistelu paalupaikasta käytiin Ferrareiden ja Verstappenin välillä eikä Mercedeksellä ollut mitään mahdollisuuksia siihen ensimmäisten aikakierrostensa perusteella. Bottas ja Magnussen yllättivät viimeisessä osiossa, kun he olivat kuudes ja seitsemäs voittaen muun muassa Russellin ja Alonson. Leclerc ajoi paalupaikalle, Verstappen oli toinen ja Sainz kolmas.

 Kilpailu 
Kilpailun lähdössä kärkikolmikon (Leclerc, Verstappen ja Sainz) sijoitukset pysyivät samoina, mutta Pérez ja Bottas putosivat heikkojen lähtöjen seurauksina taaemmas ensimmäisten kierrosten aikana, Pérez kuudenneksi ja Bottas kuudennelta sijalle 13:nneksi. Schumacher pyörähti Oconin osuessa hänen autoonsa, mistä tuomaristo langetti Oconille aikarangaistuksen. Magnussen yritti puolustautua Péreziä ja Russellia vastaan, mutta auton yliohjauksen vuoksi hän putosi seitsemänneksi. Kovemmalla rengasseoksella kilpailuun lähtenyt Hamilton tuli ohitetuksi kilpailun aikana, minkä seurauksena hän vaihtoi varikolla pehmeään rengasseokseen ja ohitti myöhemmin edessään ajaneen Alfa Romeon Zhou Guanyun.

Johtopaikan osalta käytiin tiukkaa taistelua Leclercin ja Verstappenin välillä, kun Verstappen teki usean epäonnistuneen ohitusyrityksen ja hän yritti voittaa Leclercin aikaisemman varikkopysähdyksen avulla, mutta Leclerc kuitenkin ehti takaisin eteen oman pysähdyksensä jälkeen. Kierrosten 17 ja 19 välisenä aikana Verstappen hyökkäsi liikuteltavan takasiiven avustamana useamman kerran, mutta hän ei päässyt ohi Leclercistä. Myöhemmin Verstappen teki toisen pysähdyksensä jälleen ennen Leclerciä, mutta pysähdys oli hitaampi ja talli pyysi häntä ottamaan ulostulokierroksen rauhallisesti, mistä Verstappen raivostui turhautuneena.

Gasly keskeytti kilpailunsa auton syttyessä palamaan, minkä seurauksena turva-auto otettiin radalle. Uusintalähdössä Verstappenilla oli vaikeuksia autonsa ohjaustehostimen kanssa ja kolme kierrosta ennen ruutulippua hänen oli pakko keskeyttää kilpailu moottorivian vuoksi, minkä myös tallikaveri Pérez joutui tekemään viimeisten kierrosten aikana. Red Bullien keskeytysten avustamana Mercedeksen kuljettajat Hamilton ja Russell nousivat sijoille kolme ja neljä, mutta he myönsivät autosta puuttuvan kilpailukykyä voittotaisteluja varten. Hülkenbergin paluukilpailu vaikeutui auton ylikuumenemisvian vuoksi ja hän putosi viimeiseksi. Gaslyn keskeytyksestä huolimatta Tsunoda ajoi pisteille, mihin hän oli tyytyväinen aika-ajoissa ja kilpailussa koettujen vaikeuksien jälkeen. Alfa Romeon molemmat kuljettajat ajoivat pisteille, kun Bottas oli kuudes ja tulokaskilpailuaan ajanut Zhou oli kymmenes. Haasille lopputulos oli merkittävä parannus useamman vaikean kauden jälkeen, kun Magnussen sijoittui kilpailussa viidenneksi. Leclerc ajoi kilpailun voittoon, Sainz oli toinen ja Hamilton kolmas.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3116 Charles LeclercFerrari1.31,4711.30,9321.30,5581233 Max VerstappenRed Bull Racing-RBPT1.31,7851.30,7571.30,6812355 Carlos SainzFerrari1.31,5671.30,7871.30,6873411 Sergio PérezRed Bull Racing-RBPT1.32,3111.31,0081.30,9214544 Lewis HamiltonMercedes1.32,2851.31,0481.31,2385677 Valtteri BottasAlfa Romeo-Ferrari1.31,9191.31,7171.31,5606720 Kevin MagnussenHaas-Ferrari1.31,9551.31,4611.31,8087814 Fernando AlonsoAlpine-Renault1.32,3461.31,6211.32,1958963 George RussellMercedes1.32,2691.31,2521.32,21691010 Pierre GaslyAlphaTauri-RBPT1.32,0961.31,6351.32,338101131 Esteban OconAlpine-Renault1.32,0411.31,782111247 Mick SchumacherHaas-Ferrari1.32,3801.31,99812134 Lando NorrisMcLaren-Mercedes1.32,2391.32,008131423 Alexander AlbonWilliams-Mercedes1.32,7261.32,664141524 Zhou GuanyuAlfa Romeo-Ferrari1.32,4931.33,543151622 Yuki TsunodaAlphaTauri-RBPT1.32,750161727 Nico HülkenbergAston Martin Aramco-Mercedes1.32,77717183 Daniel RicciardoMcLaren-Mercedes1.32,945181918 Lance StrollAston Martin Aramco-Mercedes1.33,03219206 Nicholas LatifiWilliams-Mercedes1.33,63420107 % aika: 1.37,873Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.16 Charles LeclercFerrari571.37.33,584125+12.55 Carlos SainzFerrari57 +5,5983183.44 Lewis HamiltonMercedes57 +9,6755154.63 George RussellMercedes57 +11,2119125.20 Kevin MagnussenHaas-Ferrari57 +14,7547106.77 Valtteri BottasAlfa Romeo-Ferrari57 +16,119687.31 Esteban OconAlpine-Renault57 +19,4231168.22 Yuki TsunodaAlphaTauri-RBPT57 +20,3861649.14 Fernando AlonsoAlpine-Renault57 +22,3908210.24 Zhou GuanyuAlfa Romeo-Ferrari57 +23,06415111.47 Mick SchumacherHaas-Ferrari57 +32,5741212.18 Lance StrollAston Martin Aramco-Mercedes57 +45,8731913.23 Alexander AlbonWilliams-Mercedes57 +53,9321414.3 Daniel RicciardoMcLaren-Mercedes57 +54,9751815.4 Lando NorrisMcLaren-Mercedes57 +56,3351316.6 Nicholas LatifiWilliams-Mercedes57 +61,7952017.27 Nico HülkenbergAston Martin Aramco-Mercedes57 +63,8291718.†11 Sergio PérezRed Bull Racing-RBPT56Polttoainejärjestelmä419.†1 Max VerstappenRed Bull Racing-RBPT54Polttoainejärjestelmä2Kesk.10 Pierre GaslyAlphaTauri-RBPT44Voimayksikkö10Nopein kierros: Charles Leclerc (Ferrari) 1.34,570 (kierroksella 51).Lähteet:
 † – Kuljettaja keskeytti, mutta sai tuloksen ajettuaan 90 % kilpailun pituudesta.

 Sijoitukset kilpailun jälkeen 

+Kuljettajien pisteetSijaKuljettajaPisteet1. Charles Leclerc262. Carlos Sainz183. Lewis Hamilton154. George Russell125. Kevin Magnussen10

+Valmistajien pisteetSijaValmistajaPisteet1. Ferrari442. Mercedes273. Haas-Ferrari104. Alfa Romeo-Ferrari95. Alpine-Renault8

 Huom!: Vain viiden parhaan sijoitukset sisällytetty.

 Muuta 
 Zhou Guanyun uran ensimmäinen kilpailu.
 Alexander Albonin ensimmäinen kilpailu Williamsilla.
 Valtteri Bottaksen ensimmäinen kilpailu Alfa Romeolla.
 Nico Hülkenbergin ensimmäinen kilpailu Aston Martinilla, kun Sebastian Vettelillä todettiin positiivinen koronavirustestitulos.
 Daniel Ricciardo lähti kilpailuviikonloppuun ilman talvitestejä, koska hänellä todettiin niiden aikana positiivinen koronavirustestitulos.
 Edellisellä kaudella käyttöön otettu Crypto.com Overtake Award -ohituspalkinto muuttui kaudella 2022 ja uudistus otettiin heti Bahrainin osakilpailussa käyttöön, kun katsojat saivat sosiaalisen median kautta osallistua parhaimman ja näyttävimmän ohituksen tehneen kuljettajan valintaan jokaisessa osakilpailussa, minkä perusteella kauden parhain palkittiin lopulta Crypto.com Overtake King Award -kunniapalkinnolla.

 Lähteet 

Luokka:Bahrainin Grand Prix
Luokka:Osakilpailut Formula 1 -kaudella 2022